钦定古今图书集成/理学汇编/学行典/第170卷 > 谢良佐
## 钦定古今图书集成/理学汇编/学行典/第170卷 > 谢良佐

按《宋史谢良佐传》：“良佐字显道，寿春上蔡人。与游酢、
吕大临、杨时在程门，号四先生。登进士第。建中靖国
初，官京师，召对忤旨，去监西京竹木场。坐口语系诏
狱，废为民。良佐记问该赡，对人称引前史，至不差一
字，事有未彻，则颡有泚。与程颐别一年，复来见，问其
所进，曰：‘但去得一矜字尔’。颐喜，谓朱光庭曰：‘是子力
学切问而近思者也’。”所著《论语说》行于世。